**NATJEČAJ**

**Za radno mjesto Voditelj filmskog programa na neodređeno, puno radno vrijeme**

Riječi i pojmovi koji imaju rodno značenje korišteni u ovom natječaju odnose se jednako na muški i ženski rod bez obzira jesu li korišteni u muškom ili ženskom rodu.

Na natječaj se mogu javiti osobe oba spola.

Opis poslova:

* predlaže ravnatelju i Upravnom vijeću plan i program filmskih i pratećih aktivnosti u MKC-u i izvan njega, te preuzima odgovornost za realizaciju usvojenih programa,
* aktivno prati zbivanja iz područja svog rada i na osnovu toga predlaže multimedijalne projekte koji se ostvaruju u suradnji s drugim djelatnicima ustanove,
* u cilju postizanja optimalnih rezultata povezuje se s vanjskim i unutarnjim suradnicima i potencijalnim sponzorima i donatorima,
* obavlja i druge stručne poslove po nalogu ravnatelja,
* o svom radu redovno izvještava ravnatelja i Upravno vijeće.

Radni odnos se zasniva na neodređeno, puno radno vrijeme, uz obvezni probni rad, u trajanju koje ovisi o stručnoj spremi.

Uvjeti za radno mjesto:

* minimalno: VSS (visoka stručna sprema),
* tri godine iskustva na poslovima vezanima uz vođenje filmskih programa,
* iskustvo u razvoju i organizaciji filmskih programa,
* dobro poznavanje medija filma,
* organizacijske vještine,
* poznavanje engleskog jezika (min. B2),
* analitičke sposobnosti,
* sposobnost efikasne komunikacije i koordinacije,
* sposobnost upravljanja vremenom i prioritizacijom zadataka,
* fleksibilnost i prilagodljivost promjenama,
* sposobnost pripreme i uređivanja programskih materijala,
* poznavanje procesa prijave na natječaje u kulturi,
* Izražene vještine timskog rada i suradnje.

Uz vlastoručno potpisanu prijavu kandidati su u elektroničkom obliku obvezni priložiti:

1. dokaz o stečenoj stručnoj spremi (presliku svjedodžbe/diplome),
2. dokaz o radnom iskustvu (elektronički zapis ili presliku potvrde o podacima evidentiranim u matičnoj evidenciji Hrvatskog zavoda za mirovinsko osiguranje ili potvrdu poslodavca o radnom iskustvu na odgovarajućim poslovima, ili drugi dokaz iz kojeg je vidljivo na kojim poslovima je kandidat radio,
3. uvjerenje da se protiv osobe ne vodi kazneni postupak ne starije od 6 mjeseci,
4. životopis u kojem se taksativno navodi radno iskustvo, obrazovanje, osnovne vještine i sposobnosti i druge važne informacije.

Pored navedenih obaveznih priloga, kandidat može priložiti i druge priloge kojima potvrđuje svoja znanja, sposobnosti ili radno iskustvo – do 4 priloga. Dostavljena dokumentacija se ne vraća.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19, 84/21), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [https://bit.ly/Popis-prava-prednosti-branitelji](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti dokaze iz članka 49. stavka 1. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [https://bit.ly/Popis-prava-prednosti-civilne](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf).

Potpunom prijavom smatra se ona koja sadrži sve podatke i priloge navedene u ovom natječaju. Osoba koja nije podnijela pravodobnu i potpunu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj, niti će biti pozvana na dopunu istih.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Natječajna dokumentacija odnosno podaci o kandidatima čuvaju se šest mjeseci od završetka natječaja, a dulje u slučaju sudskog ili sličnog postupka, u kojem slučaju se čuvaju do završetka postupka. Nakon isteka roka čuvanja dokumentacija se uništava, s time da svaki kandidat po isteku roku čuvanja može preuzeti svoju dokumentaciju.

**Prijave na natječaj s traženom dokumentacijom** **poslati elektroničkom poštom na mail adresu**:

[mkcsplit@mkcsplit.hr](mailto:mkcsplit@mkcsplit.hr)

Naslov: NATJEČAJ ZA RADNO MJESTO VODITELJ FILMSKOG PROGRAMA

Elektronička poruka sa svom dokumentacijom ne smije biti veća od 25 MB.

Prijavitelji/ce će dobiti povratnu elektroničku poruku s potvrdom zaprimanja prijave.

Rok za podnošenje prijava je 15 dana od dana objave natječaja.

**Natječaj je otvoren od 27. svibnja 2025. do 11. lipnja 2025. u 23.59 sati.**

Kandidati će biti pozvani na razgovor radi utvrđivanja njihovih stručnih znanja, sposobnosti i vještina.

Materijali za pripremu dostupni su na internetskoj stranici <https://mkcsplit.hr>.

Najmanje 2 (dva) dana prije dana određenog za razgovor svi će kandidati o istom biti obaviješteni i putem maila. Kandidat koji ne pristupi razgovoru smatrat će se da je povukao prijavu i više se ne smatra kandidatom prijavljenim na javni natječaj.

O rezultatima natječaja kandidati će biti obaviješteni elektroničkom poštom u roku od 15 (petnaest) dana od dana donošenja odluke. Odluka o rezultatima bit će objavljena i na mrežnim stranicama MKC-a sukladno članku 10. stavku 1. točka 10. Zakona o pravu na pristup informacijama (Narodne novine broj: 25/13, 85/15 i 69/22).

Provoditelj natječaja zadržava pravo ne izabrati nijednog kandidata i poništiti natječaj.